Roj Guld: Za manje od godinu dana,
svet će proslaviti Intenacionalnu godinu astronomije,
koja obeležava 400. godišnjicu
Galileovog prvog pogleda na noćno nebo kroz teleskop.
Za nekoliko meseci, svet će takođe proslaviti
pokretanje novog pronalaska Majkrosoftovog odeljenja za istraživanje,
za koji mislim da će imati ogroman uticaj
na način na koji vidimo svemir kako ga je Galileo video pre 4 veka.
Pronalazak se zove „Svetski teleskop",
a želim da zahvalim TED-u i Majkrosoftu što su mi dozvolili
da vam skrenem pažnju na to.
Želim da vas zamolim, kad budete imali priliku,
da ga izbliza pogledate u prizemlju u TED-ovoj laboratoriji.
„Svetski teleskop" uzima najbolje slike
najčuvenijih svetskih teleskopa na Zemlji i u svemiru,
a neprimetno ih je ukombinovao
da bi proizveo holistički pogled na svemir.
On će promeniti način
na koji se bavimo astronomijom,
na koji predajemo astronomiju,
a mislim da je najvažnije to
da će promeniti način na koji vidimo sebe u svemiru.
Da smo na ovom TED-ovom sastanku u vreme naših deka i baka,
ovo možda i ne bi bilo tako posebno.
Godine 1920, na primer, nije vam bilo dozvoljeno da pijete,
ako ste bili žena - da glasate,
a ako biste pogledali u zvezde Mlečnog puta tokom letnje večeri,
mislilo se da je ono što vidite celokupni univerzum.
U stvari, rukovodilac Harvardove laboratorije je
u to vreme dao argument u kom je tvrdio
da je Mlečni put jedina galaksija
u celokupnom univerzumu.
Harvard je grdno pogrešio. (Smeh)
Danas znamo da se galaksije protežu
daleko van naše sopstvene galaksije.
Možemo videti sve do granica uočljivog univerzuma,
skroz unazad u prošlost,
skoro do trenutka samog Velikog praska.
Možemo da pratimo celokupni spektar svetlosti,
otkrivajući svetove koji su ranije bili nevidljivi.
Vidimo veličanstvene rasadnike zvezda
gde je priroda nekako uredila da su broj i veličina
rođenih zvezda odgovarajući za začetak života.
Vidimo daleke svetove, nepoznate Sunčeve sisteme -
300 za sad, a još uvek ih brojimo -
a oni nisu kao mi.
Vidimo crne rupe u središtu naše galaksije,
u Mlečnom putu i drugde u svemiru,
gde se čini da vreme stoji u mestu.
Međutim, do sada, naš pogled na univerzum bio je
nepovezan i fragmentiran,
a mislim da su mnoge od veličanstvenih priča
koje priroda ima da nam ispriča propale kroz pukotine.
Međutim, to se menja.
Želim da ukratko pomenem tri razloga
zbog kojih smo moje kolege i ja, u astronomiji i obrazovanju,
toliko uzbuđeni zbog „Svetskog teleskopa"
i zašto mislimo da istinski donosi promenu.
Prvo, omogućava vam da iskusite svemir.
„Svetski teleskop" je za mene vrsta magičnog ćilima
koji vam omogućava da letite kroz svemir gde god želeli da idete.
Kao drugo, možete da obilazite svemir sa astronomima kao vodičima.
Ovde ne pričam samo o ekspertima koji vam govore šta vidite,
već ljudima zaista ostrašćenim oko svemirskih kutaka i pukotina
koji dele svoj entuzijazam
i mogu da učine svemir gostoljubivim mestom.
Kao treće, možete da kreirate sopstvene obilaske -
možete da ih delite sa prijateljima, kreirate sa prijateljima -
a to je treći deo oko koga sam najviše uzbuđen
jer mislim da smo u dubini duše, svi mi pripovedači.
Kroz pričanje priča,
svako od nas će razumeti svemir na svoj način.
Imaćemo lični univerzum.
Mislim da ćemo videti
zajednicu pripovedača kako se razvija i pojavljuje.
Pre nego što predstavim osobu odgovornu za „Svetski teleskop",
želim da vas ostavim sa jednom mišlju.
Kada pitam ljude: „Kako noćno nebo čini da se osećate?",
često kažu: „Oh, majušno.
Osećam se tako maleno i beznačajno".
Pa, naš pogled dopunjuje svemir,
a zahvaljujući tvorcima „Svetskog teleskopa",
sada možemo da započnemo razgovor sa svemirom.
Mislim da će vas „Svetski teleskop" ubediti
da smo možda sićušni, ali smo zaista, veličanstveno značajni.
Hvala vam.
(Aplauz)
Ne mogu vam opisati kakva je privilegija
da vam predstavim Kertisa Vonga iz Majkrosofta. (Aplauz)
Kertis Vong: Hvala ti, Roj.
(Aplauz)
Dakle, ono što vidite je sjajna prezentacija,
ali je samo jedan od obilazaka.
U stvari, ovaj obilazak je kreiran ranije.
Obilasci su potpuno interaktivni, pa ako želim da idem negde...
možete gledati obilazak i pauzirati bilo gde tokom toga,
izvući dodatne informacije -
a ima puno onlajn i informacionih izvora
o mestima gde biste želeli da idete -
možete da uvećate, da se vratite.
Gomila izvora vam je dostupna.
Projekat „Svetski teleskop" posvećen je Džimu Greju,
koji je naš kolega, a veliki deo posla koji je odradio
učinilo je da je ovaj projekat moguć.
To je rad iz ljubavi za nas i naš mali tim
i nadamo se da ćemo inspirisati decu
da istražuju i uče o svemiru,
u osnovi, decu svih godina, kao što smo mi.
„Svetski teleskop" biće dostupan ovog proleća.
Moći će da se besplatno preuzme - hvala Kregu Mandiju -
i biće dostupan na vebsajtu WorldWideTelescope.org,
što je nešto novo.
Ono što ste danas videli je
manje od jednog procenta onoga što se tamo nalazi
a u TED Laboratoriji imamo obilazak
koji je kreirao šestogodišnjak po imenu Bendžamin
koji će vas oboriti s nogu.
Vidimo se tamo. Hvala vam.
(Aplauz)